

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 15.aprīlī Nr.**150**  (prot.Nr.**8**, **9**.§)

**Par naudas balvu piešķiršanu par izciliem sasniegumiem sportā**

Pamatojoties uz likuma „Par pašvaldībām” 21.panta pirmās daļas 2.punktu, Daugavpils pilsētas domes 2010.gada 11.novembra saistošo noteikumu Nr.40 “Naudas balvas par izciliem sasniegumiem sportā piešķiršanas kārtība un apmērs” 2., 10. un 12.punktu, ņemot vērā 2016.gada 14.martā Daugavpils pilsētas Sporta pārvaldes vēstuli „Par naudas balvu piešķiršanu” Nr.1-13/268 ar rekomendācijām par apbalvošanu, Daugavpils pilsētas domes Finanšu komitejas 2016.gada 7.aprīļa sēdes protokolu Nr.9, atklāti balsojot: PAR – 13 (V.Bojarūns, V.Borisjonoks, J.Dukšinskis, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Par iegūto 2.vietu 2.Jaunatnes Olimpiskās spēles daiļslidošanā, piešķirt Daugavpils Bērnu un jaunatnes sporta skolas sportistam Denisam Vasiļjevam naudas balvu 2 000 *euro* (divi tūkstoši *euro*,00 *centi*) apmērā.

2. Piešķirt Daugavpils Bērnu un jaunatnes sporta skolas sportista Denisa Vasiļjeva trenerei Jeļenai Ivanovai naudas balvu 1 000 *euro* (viens tūkstotis *euro*, 00 *centi*) apmērā.

3. Naudas balvu izmaksai piešķirt līdzekļus 3 000 *euro* (trīs tūkstoši *euro,* 00 *centi*) apmērā no pamatbudžeta izdevumiem neparedzētiem gadījumiem un apstiprināt Daugavpils pilsētas Sporta pārvaldes pamatbudžeta ieņēmumu un izdevumu tāmi saskaņā ar pielikumu.

4. Daugavpils pilsētas domes Finanšu nodaļai piešķīrumu 3 000 *euro* (trīs tūkstoši *euro*, 00 *centi*) apmērā iekļaut kārtējos attiecīgā gada pašvaldības budžeta grozījumos.

Pielikumā: 1. Daugavpils pilsētas Sporta pārvaldes pamatbudžeta ieņēmumu un izdevumu tāme.

2. Daugavpils pilsētas domes pamatbudžeta programmas “Izdevumi neparedzētiem gadījumiem” ieņēmumu un izdevumu tāme.

Domes priekšsēdētājs *(personiskais paraksts)* J.Lāčplēsis